**Körmend Város Önkormányzata Képviselő-testülete ……/2019. (X. 30.) önkormányzati rendelete**

**a Képviselő-testület Szervezeti és Működési Szabályzatáról**

Körmend Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

***I.FEJEZET***

***ÁLTALÁNOS RENDELKEZÉSEK***

***1.§***

1. Körmend Város Önkormányzata Képviselő-testülete Szervezeti és Működési Szabályzatát a Magyarország helyi önkormányzatairól szóló 2011. évi CLXXXIX. törvényben – továbbiakban Mötv. – foglaltakkal összhangban alkotja meg.
2. Körmend Város Önkormányzata – továbbiakban Önkormányzat – hivatalos megnevezése: Körmend Város Önkormányzata. Székhelye: Körmend, Szabadság tér 7.
3. Az Önkormányzat közös hivatalt tart fenn Csákánydoroszló Község Önkormányzatával Körmendi Közös Önkormányzati Hivatal – továbbiakban Önkormányzati Hivatal – elnevezéssel, Körmend, Szabadság tér 7. székhellyel. A közös hivatalnak Csákánydoroszló, Fő u. 39. szám alatt kirendeltsége működik a Körmendi Közös Önkormányzati Hivatal Csákánydoroszlói Kirendeltsége elnevezéssel.

# II.FEJEZET

# AZ ÖNKORMÁNYZAT JELKÉPEI

***2.§***

1. Az Önkormányzat **címer**e:

A vörös mezejű kerek talpú pajzsban a város 1849. évi pecsétjének a képe lebeg.

A pecsétkép leírása: Ezüst (fehér) színű, közép felé emelkedő kettős cölöpsorból álló várfal. A várfal közepén felhúzott ráccsal, félköríves, nyitott, kőkeretes kapu. A várfalból ezüst (fehér) színű, felfelé keskenyedő kerek torony nő ki. A torony alsó részén rovátkolás, felső részén kerek ablak, a tetején hármas pártázat van. A toronytól jobbra és balra egy-egy kettősfarkú arany (sárga) oroszlán ágaskodik. Az oroszlánok hátsó lábukkal részben a kaputól jobbra és balra fekvő, egy-egy ezüstszínű, kétágú, kacskaringós konzolra (tartóra), részben a várfalra, mellső mancsukkal a torony felső részére támaszkodnak.

1. Az Önkormányzat **zászló**ja sötétzöld színű, álló elhelyezésű téglalap, amelyet a felfüggesztéssel ellentétes oldalon óezüst színű rojtok díszítenek. A zászló hosszának és szélességének aránya: 2:1.

A zászló függőleges tengelyében helyezkedik el a város címere, alatta óezüst színű betűkkel: KÖRMEND felirat.

1. A polgármester, a jegyző és az Önkormányzati Hivatal köztisztviselői, ügyintézői hivatali iratokon, kiadmányokon Magyarország, valamint az Önkormányzat hivatalos címerével ellátott bélyegzőket alkalmazhatnak, kivéve, amikor felsőbb szintű jogszabály Magyarország hivatalos címerével ellátott bélyegző használatát írja elő.
2. A polgármester és az Önkormányzat költségvetési szervei gondoskodnak arról, hogy a település lakossága a nemzeti és a helyi ünnepeket méltó módon megünnepelhesse.
3. A város ünnepei: Az ünnepekről és rendezvényekről, azok ünneplésének gyakoriságáról az Önkormányzat *helyi közművelődési tevékenység ellátásáról szóló rendelete* rendelkezik.

***III.FEJEZET***

***AZ ÖNKORMÁNYZAT KÖTELEZŐ ÉS ÖNKÉNT VÁLLALT FELADATAI***

***3.§***

1. Az Önkormányzat kötelezően ellátandó feladatai körében gondoskodik a Mötv. 13.§ (1) bekezdésében meghatározott feladatok ellátásról.
2. Az Önkormányzat gondoskodik
3. **a városfejlesztésről és városrendezésről**, ennek keretében az Önkormányzat
4. helyi építési szabályzatot és rendezési tervet alkot, és gondoskodik annak időszakos felülvizsgálatáról, biztosítja annak nyilvánosságát és a lakossággal való közvetlen kommunikációját;
5. infrastrukturális fejlesztéseket valósít meg;
6. a rendezési terv alapján újabb utakat épít ki, meglévő utakat karbantart;
7. gondoskodik az épített és természeti környezet védelméről;
8. olyan beruházási programokat készít és hajt végre, amelyek hozzájárulnak a városban élők komfortérzetének növeléséhez, és elősegítik Körmend város fejlődését.
9. **a városüzemeltetésről**, ennek keretében az Önkormányzat
10. a kialakított köztemetőket működteti, új köztemetőket nyit meg, a helyi köztemetők fenntartását az Önkormányzat a vele szerződő szolgáltatón keresztül biztosítja;
11. gondoskodik a közvilágítás üzemeltetéséről, meghibásodás esetén a javításáról, lehetőség esetén pedig a rendszer korszerűsítéséről;
12. gondoskodik a helyi közutak fenntartásáról, karbantartásáról, felújításáról, a helyi közutak fenntartását és karbantartását az Önkormányzat saját fenntartásában lévő intézményén (költségvetési szervén) keresztül biztosítja;
13. gondoskodik a közterületek tisztán tartásáról;
14. gondoskodik a parkolási lehetőségek biztosításáról.
15. **a közterületek, valamint az Önkormányzat közintézményeinek elnevezéséről,**
16. **az egészségügyi alapellátásról, az egészséges életmód segítését célzó szolgáltatásokról,** ennek keretében az Önkormányzat
17. az egészségügyi ellátást a gyermek és felnőtt háziorvosokon keresztül biztosítja;
18. bővíti a városban a sportolási tevékenység színtereit;
19. anyagi eszközökkel támogatja a városban működő sportegyesületek tevékenységét;
20. az általános iskolákban szorgalmazza a D.A.D.A. drogprevenciós program működtetését;
21. támogatja az egészséges életmóddal kapcsolatos felvilágosító tevékenységet az e feladatokat is ellátó civil szervezeteken (Diabétesz Klub, Vöröskereszt stb.) keresztül;
22. támogatja az egészség helyreállításához szükséges intézkedések megtételét, eszközök beszerzését, például a dr. Batthyány-Strattmann László Kórházért Közhasznú Alapítványon keresztül.
23. **a környezet-egészségügyi feladatok ellátásról**, ennek keretében az Önkormányzat:
24. gondoskodik a közterületek tisztán tartásáról;
25. évente rovar-és rágcsálóirtást végeztet;
26. szúnyoggyérítést rendel meg.
27. **az óvodai ellátásról**, ennek keretében az Önkormányzat társulásban vesz részt az óvodai nevelést biztosító közintézmények fenntartása és működtetése érdekében.
28. **a kulturális szolgáltatásokról, a kulturális örökség helyi védelméről, a helyi közművelődési tevékenység támogatásáról**, ennek keretében az Önkormányzat
29. pályázati úton évente – az éves költségvetéseiben e célra biztosított előirányzat erejéig – támogatást biztosít a városban működő civil szervezeteknek;
30. a civil szervezetek számára lehetővé teszi azt, hogy önkormányzati tulajdonban levő épületek helyiségeit tevékenységük céljára ingyenesen vagy kedvezményes feltételek mentén használhassák;
31. költségvetési szervként fenntartja a Körmendi Kulturális Központ, Múzeum és Könyvtár elnevezés alatt működő intézményt, és ezen az intézményen keresztül – civil szervezetek bevonásával – gondoskodik a városi ünnepek és programok megszervezéséről;
32. a Körmendi Kulturális Központ, Múzeum és Könyvtár intézményegységeként fenntartja a Batthyány-Strattmann László Múzeumot, melyet területi múzeumként működtet;
33. a Körmendi Kulturális Központ, Múzeum és Könyvtár intézményegységeként fenntartja a Faludi Ferenc Könyvtárat, melyet nyilvános könyvtárként működtet;
34. turisztikai programot dolgoz ki és az abban foglaltak végrehajtását anyagi eszközökkel is támogatja, alapító tagja a Vasi Hegyhát–Rábamente Közhasznú Turisztikai Egyesületnek;
35. a Körmend Múltja, Jelene és Jövője Közhasznú Alapítványon keresztül támogatja a helyi értékek megőrzését, gyarapítását, körmendi rendezvények megvalósítását;
36. lehetőségeihez mérten gondoskodik a helyi védelem alatt álló műemlék jellegű épületek felújításáról, karbantartásáról;
37. vagyonkezelőként kezeli a Batthyány Kastély műemlékegyüttes ingatlanjait, illetve vagyonkezelője a kastélyhoz tartozó várkertnek;
38. létrehozta és működteti a Batthyány Örökségközpontot.
39. **gyermekjóléti és szociális szolgáltatások és ellátások biztosításáról**, ennek keretében az Önkormányzat
40. a Körmendi Kulturális Központ, Múzeum és Könyvtár útján rendezvényeket szervez a gyermekek, fiatalok részére;
41. az illetékes önkormányzati bizottság részvételével dönt ifjúsági kérdésekben;
42. bölcsődét működtet társulás formájában;
43. védőnői szolgálatot tart fenn;
44. a társulásban fenntartott Szociális Szolgáltató és Információs Központon keresztül biztosítja a szociális törvényben meghatározott szakmai feladatok ellátását, helyi rendeletei révén pedig támogatást, segélyt nyújt a rászorulóknak.
45. **lakás– és helyiséggazdálkodásról**, ennek keretében az Önkormányzat
46. költségvetési szervén keresztül gondoskodik az önkormányzati tulajdonban levő lakások és helyiségek fenntartásáról, hasznosításáról;
47. önkormányzati tulajdonban levő lakásokat a piaci viszonyokhoz képest kedvezőbb feltételekkel ad bérbe az arra szociálisan rászorulók részére;
48. önkormányzati tulajdonú lakásokat ad bérbe piaci alapon;
49. önkormányzati tulajdonban levő helyiségeket piaci alapon bérbeadással hasznosít;
50. növeli az önkormányzati tulajdonban levő lakások és nem lakás céljára szolgáló helyiségek számát;
51. gondoskodik az önkormányzati tulajdonban levő lakások és helyiségek karbantartásáról.
52. **a hajléktalanná vált személyek ellátásának és rehabilitációjának biztosításáról, hajléktalanná válás megelőzésének biztosításáról,** ennek keretében az Önkormányzat
53. a Szociális Szolgáltató és Információs Központon keresztül minden segítséget megad a nehéz helyzetben lévők megsegítésére, munkába való visszatérésük elősegítésére, mentális támogatásukra;
54. a hajléktalan személyeknek – amennyiben üresen és beköltözhető állapotban lévő ingatlan rendelkezésre áll – átmeneti ellátást biztosít, vagy e személyeket a megfelelő intézménybe, hajléktan szállóba irányítja.
55. **a helyi környezet- és természetvédelemről, vízgazdálkodásról, vízkárelhárításról,** ennek keretében az Önkormányzat
56. gondoskodik a csapadékvíz-elvezetésről, a csapadékvíz-elvezető árkok tisztításáról;
57. gondoskodik a szennyvízhálózat bővítéséről és a meglévő hálózat rekonstrukciójáról;
58. gondoskodik a város környezeti állapotának fenntartásáról és fejlesztéséről, a város fásításáról és virágosításáról;
59. fellép a Rába folyó védelme érdekében, véleményezi a Rába folyó hasznosítását érintő fejlesztési terveket;
60. együttműködik az Őrségi Vízrendezési és Talajvédelmi Társulattal és a vízügyi hatóságokkal a vizek kártételei elleni védekezés érdekében.
61. **a polgári védelemről, a katasztrófavédelemről, a helyi közfoglalkoztatásról,** ennek keretében az Önkormányzat
62. a helyi közfoglalkoztatási programban rendszeresen részt vesz;
63. polgári védelmi feladatok ellátásának megszervezését, rendszerének kialakítását biztosítja, együttműködik a helyi Polgárőrséggel;
64. helyben jelentkező vis maior események elhárításában a Katasztrófavédelmi Kirendeltséggel együttműködve vesz részt.
65. **helyi adóval, gazdaságszervezéssel, turizmussal** kapcsolatos feladatokról, ennek keretében az Önkormányzat
66. dönt a helyi adókról, azok mértékéről, behajtásukról pedig a Jegyzőn keresztül intézkedik;
67. olyan infrastrukturális fejlesztéseket valósít meg, melyek a helyben való letelepedésre ösztönzi a beruházókat;
68. a beruházók részére rendeleti úton támogatást biztosít elsődlegesen a letelepedés, a helyi munkaerő foglalkoztatása érdekében;
69. programot készít a Batthyány-Strattmann Kastély hasznosítására vonatkozóan, egyezteti a fejlesztési terveket a tulajdonos magyar állammal, együttműködik a magyar állammal a tervek végrehajtására vonatkozóan;
70. létrehozta és működteti a Batthyány Örökségközpontot,
71. törekszik arra, hogy a Kastély és a várkert visszanyerje régi pompáját, és egyúttal szervesen bekapcsolódjon a város és a térség modernkori vérkeringésébe, ennek érdekében folyamatosan újítja fel a Kastély egyes épületrészeit;
72. alapító tagja a Vasi Hegyhát-Rábamente Közhasznú Turisztikai Egyesületnek.
73. **kistermelők, őstermelők számára értékesítési lehetőséget biztosít**, ennek keretében az Önkormányzat
74. helyi piacot működtet, és rendezvényein lehetőséget ad a helyi termékek bemutatására, népszerűsítésére;
75. A Batthyány Örökségközponton keresztül lehetőséget teremt a helyi és környékbeli kistermelők, őstermelők bemutatkozására.
76. **sport-és ifjúsági ügyekről**, ennek keretében az Önkormányzat
77. bővíti a városban a sportolási tevékenység színtereit;
78. a felújított és kibővített városi sportcsarnok révén biztosítja a biztonságos sportolás feltételeit;
79. anyagi eszközökkel támogatja a városban működő sportegyesületek tevékenységét;
80. az illetékes önkormányzati bizottságon keresztül dönt ifjúsági kérdésekben;
81. ifjúsági kerekasztalt működtet.
82. **nemzetiségi ügyekről**, ennek keretében az Önkormányzat
83. gondoskodik a nemzetiségek jogainak érvényesüléséről, ennek keretében támogatja a városban működő Roma Nemzetiségi Önkormányzat tevékenységét;
84. helyi nemzetiségi önkormányzat kéréseit, javaslatait napirendre tűzi és megtárgyalja;
85. együttműködésre törekszik a helyi nemzetiségi önkormányzattal annak érdekében, hogy a közös problémák megoldására közös javaslatok szülessenek.
86. **a város közbiztonságának biztosításában közreműködik,** ennek keretében az Önkormányzat
87. Bűnmegelőzési Bizottságot működtet;
88. létrehozta és támogatja a Körmend Város Közbiztonságáért Közhasznú Alapítványt;
89. rendszeres kapcsolatot tart fenn a városi rendőrkapitánysággal;
90. támogatja a közbiztonságot szolgáló eszközök, gépek beszerzését (pl. térfigyelő kamerák kiépítése, városon belüli bővítése).
91. **biztosítja a helyi tömegközlekedést,** ennek keretében az Önkormányzat pályázat útján kiválasztja az autóbusszal végzett helyi személyszállítási feladatot ellátó szolgáltatót, és finanszírozza a szolgáltatás ellátását.
92. **hulladékgazdálkodásról,** ennek keretében az Önkormányzat
93. a közszolgáltatón keresztül ellátja a szakmai jogszabályban előírt feladatokat;
94. Társulás révén hulladékudvart hozott létre Körmenden, és a lakossági hulladék helyben történő felhasználásához (komposztálás) segítséget nyújt;
95. intézményeiben is biztosítja a szelektív hulladékgyűjtést;
96. szelektív hulladékgyűjtő szigeteket tart fenn;
97. részt vesz a környezettudatos nevelésben, gyermekek részére e tárgyban foglalkozásokat szervez.
98. **távhőszolgáltatásról**, ennek keretében az Önkormányzat
99. tulajdonosként működteti a Régióhő Kft-t, mely három településen biztosítja a távhőszolgáltatást;
100. korszerűsíti lehetőségeihez mérten a távhőrendszert, hogy a lakosság részére a magas színvonalú szolgáltatás biztosított legyen.
101. **víziközmű-szolgáltatásról**, ennek keretében az Önkormányzat
102. gondoskodik – a mindenkori üzemeltetőn keresztül – a közműves ívóvízellátással és a közműves szennyvízelvezetéssel és tisztítással kapcsolatos vízközmű szolgáltatási feladatok elvégzéséről;
103. mint az ellátásért felelős gondoskodik a víziközmű-rendszer karbantartásáról, felújításáról az üzemeltetővel kötött szerződések alapján.
104. A kötelező és önként vállalt feladatok ellátásához szükséges pénzügyi fedezetet az Önkormányzat éves költségvetéseiben biztosítja.

***IV.FEJEZET***

***A KÉPVISELŐ-TESTÜLET ÜLÉSEI, MŰKÖDÉSE, VÁROSPOLITIKAI FÓRUM, VÁROSRÉSZ TANÁCSKOZÁS, KÖZMEGHALLGATÁS***

***4.§***

1. A képviselő-testületi ülés – továbbiakban: ülés – elnöke a polgármester.
2. A Képviselő-testület alakuló, rendes és rendkívüli ülést tart.
3. A Képviselő-testület szükség szerint, de évente legalább 6 rendes ülést tart.
4. A testületi ülés pontos napját és kezdésének időpontját a polgármester az ülésre szóló meghívóban állapítja meg. A testületi ülés befejezésének időpontja legkésőbb 22.00 óra**.** Indokolt esetben az ülés időtartamának meghosszabbításáról a képviselő-testület vita nélkül, egyszerű szótöbbséggel dönt.
5. A város egészét érintő kérdésben vagy kérdésekben a polgármester várospolitikai fórumot hívhat össze. A fórumról emlékeztetőt kell készíteni*.*
6. Egy városrészt érintő kérdésben vagy kérdésekben a polgármester városrész tanácskozást hívhat össze. A fórumról emlékeztetőt kell készíteni.
7. a) A képviselő-testület évente legalább egyszer, előre meghirdetett időpontban közmeghallgatást tart, amelyen az állampolgárok és a helyben érdekelt szervezetek képviselői közérdekű kérdést és javaslatot tehetnek. A közmeghallgatás napját és kezdésének időpontját a polgármester tűzi ki.

b) A közmeghallgatás helyéről, idejéről és tárgyáról a lakosságot a közmeghallgatás megtartása előtt legalább 5 nappal korábban, a Körmendi Híradó című folyóirat – amennyiben annak megjelenéséig még beilleszthető a meghívó – , továbbá a város internetes honlapja és a városi televízió útján tájékoztatni kell. A közmeghallgatásra szóló meghívót az Önkormányzati Hivatal hirdetőtáblájára is ki kell függeszteni.

c) A közmeghallgatáson a megjelentek számára tekintettel a polgármester a felszólalások időtartamát korlátozhatja.

# A képviselő-testület összehívásának rendje

***5.§***

1. A Képviselő-testület üléseit a polgármester, akadályoztatása esetén az alpolgármester hívja össze és vezeti. A polgármesteri és az alpolgármesteri tisztségek egyidejű betöltetlensége, illetőleg tartós akadályoztatásuk esetén a Képviselő-testület összehívására és az ülés vezetésére a mindenkori korelnök jogosult.
2. A képviselő-testület tagjait az ülés helyének és napjának, kezdési időpontjának, napirendjének és a napirendek előterjesztőinek megjelölését tartalmazó meghívóval kell összehívni.
3. A rendes ülésre szóló meghívót a képviselő-testület ülésének napját megelőzően lehetőség szerint 5 nappal előbb kézbesíteni kell. A rendkívüli ülésre szóló meghívót az ülés időpontját megelőző nap 19 óráig kell kikézbesíteni.
4. Rendkívüli esetben az ülés összehívása a (2) és (3) bekezdésben foglaltaktól eltérően, szóban, telefon útján, meghívó kiküldése nélkül is történhet.
5. A Képviselő-testület ülésének tényéről és időpontjáról a lakosságot, valamint a városban működő civil szervezeteket a városi TV-n és a város honlapján keresztül kell tájékoztatni.
6. Az ülés tényéről az (5) bekezdésben írtak szerint történik a (7) bekezdés f) pontjában meghatározott személyek értesítése is.

(7) A képviselő-testület ülésére tanácskozási joggal meg kell hívni:

1. a Képviselő-testület tagjait,
2. a jegyzőt és az aljegyzőt,
3. az Önkormányzati Hivatal belső szervezeti egységeinek vezetőit,
4. a nemzetiségi önkormányzat elnökét,
5. a napirendi pontok előadóit,
6. akit, vagy akiket a polgármester indokoltnak tart.
7. A meghívó megküldésével kell értesíteni a Vas Népe c. napilap és a Körmendi Híradó c. folyóirat, illetve a körmendi rádió képviselőit az ülés tényéről, valamint a testületi ülés helyéről, időpontjáról és a megtárgyalásra kerülő napirendekről.
8. Az (7) bekezdés e) – f) pontban meghatározottak az írásos előterjesztésből csak azt kapják meg, amelyhez meghívásuk kapcsolódik.
9. A hallgatóság a nyilvános ülésen a részére kijelölt helyen foglalhat helyet.
10. A nem tanácskozási joggal résztvevők közül a hozzászólásra jelentkezőnek a Képviselő-testület egyszerű szótöbbségű döntésével adhatja meg a szót.
11. Ha a hallgatóság az ülést zavarja, az elnök a rendzavarót, vagy ha annak személye nem állapítható meg, a teljes hallgatóságot az ülésről kiutasíthatja.
12. Képviselő-testület ülésein a tevékenységi körükbe tartozó napirendeket érintően tanácskozási joggal részt vehetnek  a Körmenden bejegyzett székhellyel működő civil szervezetek, lakossági önszerveződő közösségek. A civil szervezet az elnöke vagy elnökhelyettese, vagy a civil szervezet által írásban meghatalmazott képviselője útján gyakorolja tanácskozási jogát a Képviselő-testület ülésén.

***A Képviselő-testület üléseinek vezetése, tanácskozási rendje***

***6.§***

1. Az elnök a Képviselő-testület ülését
2. megnyitja, berekeszti, szünetet rendel el,
3. megállapítja a határozatképességet,
4. határozatképtelenség esetén elnapolja az ülést, illetve új ülést rendel el,
5. figyelemmel kíséri a kizárási okokat, ez ügyben intézkedik.
6. Az elnök ülésvezetési feladata, jogköre:
7. az ülés vezetése,
8. szó megadása, megtagadása,
9. szó megvonása, tárgyra térésre felszólítás,
10. napirend előtt és ügyrendi kérdésben történő szó megadása vagy megtagadása,
11. az ülés félbeszakítása,
12. napirendi pont elnapolására javaslattétel,
13. tárgyalási szünet elrendelése,
14. napirendi pontok összevont tárgyalására javaslattétel.
15. Az elnök vitavezetési feladatai:
16. napirendi pontonként megnyitja és berekeszti a vitát,
17. szavazást rendel el,
18. megállapítja a szavazás eredményét.
19. Az elnök egyéb feladatai, jogköre:
20. felszólalási jog az ülésen bármikor időkorlátozás nélkül,
21. az ülés rendjének biztosítása,
22. első napirendi pontként tájékoztatást ad az előző ülés óta eltelt időben történt fontosabb eseményekről.

***7.§***

1. Azt a felszólalót, aki eltér a tárgytól, az elnök felszólítja, hogy térjen a tárgyra.
2. Az elnök az (1) bekezdés szerinti felszólítás után megvonja a szót attól, aki a felszólítás ellenére sem tér a tárgyra. Akitől a szót megvonták, ugyanabban az ügyben nem szólalhat fel újra.

# Az ülés félbeszakítása

***8.§***

1. Ha az ülésen olyan rendzavarás történik, amely a tanácskozás folytatását lehetetlenné teszi, az elnök az ülést határozott időre félbeszakíthatja.
2. Ha az elnök nem talál meghallgatásra, elhagyja az elnöki széket, az ülés ezzel félbeszakad. Az ülés az elnök összehívására folytatható.

***Napirendi pont elnapolása, visszavonása***

***9.§***

1. Az elnök vagy bármelyik képviselő javasolhatja a napirendi pont tárgyalásának elnapolását. Az elnapolásról a Képviselő-testület egyszerű szótöbbséggel, vita nélkül határoz.
2. Ha az előterjesztő úgy határoz, hogy a napirendet visszavonja, úgy ezen bejelentése nyomán a napirend lekerül a Képviselő-testület üléséről.

***Tárgyalási szünet***

***10.§***

1. Valamely napirendi pont tárgyalása során egy alkalommal az elnök, vagy bármelyik képviselő kérésére tárgyalási szünet rendelhető el. Ezzel a jogával minden képviselő ülésenként egy esetben élhet.
2. A szünet időtartama legfeljebb fél óra lehet.
3. A szünet elrendeléséről a Képviselő- testület vita nélkül, egyszerű szótöbbséggel dönt.

***Napirendi vita lezárása***

***11.§***

1. Ha a napirendi ponthoz több felszólaló nincs, az elnök a vitát lezárja.
2. Az előterjesztő, vagy bármelyik képviselő javasolhatja a vita lezárását. A Képviselő-testület ebben az esetben is vita nélkül, egyszerű szótöbbséggel dönt.

***Rendre utasítás***

***12.§***

1. Ha valamelyik képviselő felszólalása során a Képviselő - testület tekintélyét vagy valamely települési képviselőt sérelem ér, vele vagy velük szemben sértő kifejezés hangzik el, illetve ha egyébként a tanácskozási rendet és a szavazás szabályait megszegik, az elnök az ilyen magatartást tanúsító képviselőt rendre utasítja.
2. Az elnöknek a rend fenntartása érdekében tett intézkedései ellen felszólalni, azokat visszautasítani, vagy azokkal vitába szállni nem lehet.
3. Ha az (1) bekezdés szerinti rendreutasítás eredménytelen, a képviselő egy havi tiszteletdíja megvonásra kerül, melynek tényét az elnök bejelenti az ülésen.

# Az ülés napirendje

***13.§***

1. A Képviselő-testület ülésének napirendjére az elnök tesz javaslatot, melynek alapján a napirendet a Képviselő-testület állapítja meg. A kiküldött napirendhez a képviselők egy alkalommal, legfeljebb 1 percben tehetnek javaslatot, észrevételt.
2. A képviselők, a polgármester, az alpolgármester és a jegyző javaslatot tehetnek arra, hogy a Képviselő-testület a meghívóban nem szereplő előterjesztéssel a napirendet egészítse ki. Az indítvány elfogadásáról a Képviselő-testület vita nélkül, egyszerű szótöbbséggel dönt.

# A rendkívüli ülés napirendje

***14.§***

A Képviselő-testület rendkívüli ülésén az a napirendi pont tárgyalható, ami az ülést összehívó meghívóban szerepel. A Képviselő-testület ettől a szabálytól a jelenlévő tagjainak egyszerű többségével hozott döntésével indokolt esetben eltérhet.

# Az előterjesztések

***15.§***

1. Előterjesztésnek minősül a
2. rendeleti javaslat,
3. beszámoló,
4. határozati javaslat,
5. tájékoztató.
   * 1. Az előterjesztések lehetnek szóban és írásban előterjesztettek.
     2. Az írásbeli előterjesztéseknek tartalmaznia kell:
6. a tárgyat és a tényállást,
7. a lehetséges döntési javaslatot vagy alternatívákat és azok jogszabályi alapját,
8. a határozati javaslatot.
   * 1. Előterjesztést tehet
9. a polgármester,
10. az alpolgármester,
11. bármely képviselő,
12. a képviselő-testület bizottsága,
13. a jegyző.
    * 1. Az előterjesztésben szereplő határozati javaslattal kapcsolatban az előterjesztő, a Képviselő-testület bármely tagja, bizottsága és a jegyző szóban vagy írásban módosító indítványt tehet.
      2. Ha a módosító indítvány az Önkormányzat költségvetési kiadásának növelését vagy bevételének csökkentését eredményezheti, a költségvetési egyensúly megőrzése érdekében meg kell benne jelölni a fedezet forrását is.

# Kérdés és interpelláció

***16.§***

1. **Kérdés:** bármely olyan felvilágosítás kérés vagy tudakozódás, amely az Önkormányzat szervezetét, működését, döntés előkészítési rendjét, hatáskörének terjedelmét érinti.
2. A települési képviselő a kérdését a nyílt ülés utolsó napirendi pontjának tárgyalásakor szóban terjesztheti elő. A kérdésre a választ, amennyiben lehetséges az ülésen szóban, kivizsgálást igénylő esetben legkésőbb 5 napon belül, írásban meg kell adni.
3. A kérdésre adott válasz tájékoztatás, amely nem igényli a kérdező által történő elfogadást, és a válasszal kapcsolatban viszontválaszra sincs lehetőség.
4. **Interpelláció:** az a problémafelvetés, amely szoros kapcsolatban áll az Önkormányzat által ellátandó feladatokkal, illetőleg valamely irányítása alatt álló szervezet tevékenységi körével.
5. A települési képviselő az interpellációt a nyílt ülés utolsó napirendi pontjának tárgyalásakor szóban előterjesztheti. Interpellációt intézni
   1. a polgármesterhez,
   2. az alpolgármesterhez,
   3. a bizottságok elnökeihez,
   4. a jegyzőhöz, és
   5. az Önkormányzati Hivatal belső szervezeti egységeinek vezetőihez lehet.
6. Az interpellációra a választ az ülésen szóban, kivizsgálást, egyeztetést igénylő esetben a soron következő rendes Képviselő-testületi ülésen, írásban kell megadni. A szóbeli válaszadás időtartama az öt percet nem haladhatja meg.
7. Az interpellációra adott válasz elfogadásáról az interpelláló nyilatkozik. Ha az interpelláló a választ nem fogadja el, arról a Képviselő-testület vita nélkül, egyszerű szótöbbséggel határoz.
8. Ha a Képviselő- testület az interpellációra adott választ nem fogadja el, akkor vizsgálatot rendelhet el. A vizsgálattal megbízhatja a jegyzőt, az illetékes bizottságot, vagy ideiglenes bizottságot hozhat létre az ügy kivizsgálására.
9. A vizsgálat eredményéről és a kialakított javaslatról a Képviselő-testületet a legközelebbi ülésen tájékoztatni kell. A vizsgálat alapján kialakított javaslatról – újabb vizsgálat elrendelése nélkül – a Képviselő-testület vita nélkül, egyszerű szótöbbséggel határoz.
10. Az írásban benyújtott interpellációt és az arra adott választ a Képviselő- testületi ülésről készült jegyzőkönyv első példányához kell csatolni.

(11) A Képviselő-testület ülésén kérdés és interpelláció egy képviselő részéről egy alkalommal, összesen 5 percben terjeszthető elő.

# Bizottsági vélemény

***17.§***

A Képviselő-testület bizottságai az előterjesztésekhez véleményt nyújthatnak be a testületnek. A bizottsági véleményt a bizottság elnöke szóban ismerteti a Képviselő-testület előtt.

***Személyes érintettség bejelentésének elmulasztása***

***18.§***

* + 1. Amennyiben egy képviselő nem tesz eleget az ügyben való személyes érintettsége bejelentésére vonatkozó kötelezettségének, úgy a Képviselő-testület bármely képviselő javaslatára a képviselőt egyhavi tiszteletdíjától megfoszthatja. A kérdésben a Képviselő-testület vita nélkül, egyszerű szótöbbséggel határoz.
    2. A Képviselő-testület az egyhavi tiszteletdíj megvonásáról a mulasztást megalapozó körülményekről való tudomásszerzéstől számított legkésőbb 60 napon belül dönthet.

# A tanácskozás rendje

***19.§***

1. A Képviselő- testület ülésén tanácskozási joggal vesznek részt:
2. az 5.§ (7) bekezdésében meghatározott személyek,
3. az, akinek az elnök szót ad.
4. Azon meghívott, akit valamelyik napirendi pont tárgyalásához hívtak meg, csak annak a napirendnek a vitájában vehet részt tanácskozási joggal, amelyre a meghívása szól.

***A felszólalások típusai***

***20.§***

A felszólalások típusai:

1. napirend előtti felszólalás,
2. felszólalás ügyrendi kérdésben,
3. napirendhez kapcsolódó felszólalás.

***Napirend előtti felszólalás***

***21.§***

1. Napirend előtti felszólalásra az elnöktől írásban bármelyik képviselő kérhet engedélyt. A felszólalás tárgykörének megjelölését és szövegét az ülés megnyitása előtt legkésőbb két órával korábban át kell adni az elnöknek.
2. Ha az elnök a napirend előtti felszólaláshoz az engedélyt megtagadja, a képviselő kérésére a Képviselő-testület vita nélkül, egyszerű szótöbbséggel határoz a napirend előtti felszólalás lehetőségének megadásáról vagy megtagadásáról.
3. A napirend előtti felszólalás legfeljebb három percig tarthat. A felszólaláshoz kapcsolódóan – a jelentkezés sorrendjében *–* legfeljebb egy képviselő ellene, és legfeljebb egy képviselő mellette kaphat két-két percre szót.

***Felszólalás ügyrendi kérdésben***

***22.§***

(1) A tárgyalt napirendet érintő ügyrendi kérdésben bármelyik képviselő és a jegyző bármikor két percre szót kérhet, és javaslatot tehet.

1. Az ügyrendi javaslat elhangzása után legfeljebb két perces hozzászólás engedélyezhető, egyébként a javaslat felett a Képviselő- testület vita nélkül, egyszerű szótöbbséggel határoz.

***Napirendhez kapcsolódó felszólalás***

***23.§***

1. A napirendi ponthoz hozzászólásra írásban is, és szóban is lehet jelentkezni az elnöknél.
2. Az előterjesztő és az elnök a napirendhez többször is hozzászólhat időbeli korlátozás nélkül. Az előterjesztőt megilleti a zárszó joga.
3. Az előterjesztéshez kapcsolódó bizottsági véleményt három percben lehet ismertetni.
4. Az ülésen egy napirendi ponthoz kapcsolódóan egy alkalommal tehető fel kérdés 2 percben.
5. Az ülésen egy felszólaló egy napirendi ponthoz egy alkalommal szólhat hozzá. A felszólalás ideje öt percnél hosszabb nem lehet.
6. Vita közben, korábbi felszólalással kapcsolatos észrevétel megtétele céljából bármelyik képviselő 2 perces hozzászólásra kérhet szót. A felszólalást az elnök engedélyezi.
7. A felszólaló a felszólalásával kapcsolatban elhangzott észrevételekre egy alkalommal viszontválaszra kérhet szót. A viszontválasz ideje két percnél hosszabb nem lehet.
8. A hozzászólások sorrendjét az elnök határozza meg.

***Napirend elnapolása***

***24.§***

Az ülés idejének elhúzódása esetén a Képviselő- testület vita nélkül, egyszerű szótöbbséggel dönt a hátralévő napirendek elnapolásáról. A következő ülésen az elmaradt napirendekkel kell kezdeni a tárgyalást.

**A szavazás rendje**

***25.§***

1. A Képviselő-testület a vita lezárása és a zárszó után rendeletet alkothat, vagy határozatot hozhat.
2. Szavazás előtt a jegyző törvényességi kérdésben észrevételt tehet.
3. Az elnök a napirendi pont során előterjesztett és a vitában elhangzott konkrét határozati javaslatokat egyenként bocsátja szavazásra, kivéve, ha a módosító javaslat előterjesztője beleegyezik abba, hogy módosító javaslatairól a Képviselő-testület egy szavazással döntsön.
4. Az előterjesztő nyilatkozhat arról, hogy valamely módosító indítvány – vagy indítványok – beépítését kéri a határozati javaslatba. Ezután az ily módon módosított javaslatról történik a szavazás. Nem minősül módosító javaslatnak az eredeti előterjesztés elutasítására vonatkozó javaslat.

**A nyílt szavazás rendje**

***26.§***

1. A Képviselő- testület a szavazás során először a módosító javaslatokról dönt.
2. Szavazni csak személyesen, szavazatszámláló gép segítségével, illetve annak meghibásodása esetén kézfeltartással lehet. A szavazatok szavazógép által történő összeszámlálásának eredményét az elnök ismerteti.
3. Amennyiben a képviselő a szavazást követően észleli, hogy szavazatát késve tette meg, és ezért azt a szavazatszámláló gép nem észlelte, vagy a szavazatszámláló gép kijelzőjére tekintve észleli, hogy szavazatát tévedésből nem az akaratának megfelelően tette meg, szavazatát a szavazást követően azonnal, jegyzőkönyvben rögzítendő nyilatkozatával megteheti, illetve szavazatát ugyanilyen módon akaratának megfelelően módosíthatja.
4. A szavazás során jelenlevőnek azt a képviselőt kell tekinteni, aki a szavazás során az ülésterem képviselők számára kijelölt területén tartózkodik. Azt a képviselőt, aki a szavazásban nem vett részt – azaz sem az igen, sem a nem, sem a tartózkodom gombot nem nyomta meg, illetve a kézfeltartással történő szavazásban nem vett részt – a szavazás eredményének megállapítása során távollevőnek kell tekinteni.

***Név szerinti szavazás***

***27.§***

1. Név szerinti szavazás esetében az elnök egyenként nyilatkoztatja a képviselőket szavazatuk leadásáról. A polgármester szavazatát az alpolgármester veszi fel.
2. A név szerinti szavazás eredményét az elnök a jegyző szavazatszámlásának segítségével állapítja meg.

***Titkos szavazás***

***28.§***

1. A titkos szavazás elrendelésére javaslatot tehet:
2. az ülés elnöke,
3. bármelyik képviselő.
4. A titkos szavazás elrendeléséről a Képviselő-testület vita nélkül, a jelenlévő tagjainak egyszerű többségével határoz.
5. A titkos szavazás a Képviselő-testület döntésétől függően vagy gépi úton, a szavazás titkosságát biztosító technikai megoldással, vagy szavazatszámláló bizottság felállításával történik. A titkos szavazás módjáról a titkos szavazás elrendelését követően a Képviselő-testület dönt.
6. Amennyiben a Képviselő-testület úgy dönt, hogy a titkos szavazás szavazatszámláló bizottság bevonásával történik, abban az esetben háromtagú szavazatszámláló bizottság közreműködésével zajlik le a titkos szavazás. A szavazatszámláló bizottság tagjait a Képviselő-testület saját tagjai sorából választja meg.
7. Titkos szavazáskor minden szavazásra jogosult képviselő-testületi tag szavazócédulát és borítékot kap. A szavazócédulán fel kell tüntetni az eldöntendő kérdést. A kérdés mellett vagy alatt három válaszlehetőség van feltüntetve: "igen", "nem", "tartózkodom", mindhárom válasz mellett „O” ábra van a válasz jelölésére. A szavazásra jogosult képviselő-testületi tagnak a döntését félreérthetetlenül kell jelölnie az ábrába rajzolt egymást metsző vonallal (X vagy + jellel). A szavazócédulát borítékba kell helyezni. A szavazócédulát tartalmazó borítékot a szavazóurnába kell helyezni, melyet előzetesen a szavazatszámláló bizottság elnöke ellenőriz és lezár.
8. A titkos szavazás feltételeinek biztosítása érdekében a titkos szavazásról való döntés után a képviselő-testületi ülésen szünetet kell elrendelni.
9. A szavazatszámláló bizottság tagjai a szavazást követően félrevonulnak, és megszámolják a szavazatokat. Az eredményt külön jegyzőkönyvben rögzítik. A titkos szavazás eredményét a szavazatszámláló bizottság legidősebb tagja ismerteti.
10. A titkos szavazás eredményét tartalmazó jegyzőkönyvet a képviselő-testületi ülésről készített jegyzőkönyvhöz kell csatolni. A szavazócédulákat 30 napig meg kell őrizni, majd a testületi ülést követő 31. napon – ha az nem munkanap, akkor az azt követő első munkanapon – meg kell semmisíteni.

# Határozat és a testület jegyzőkönyve

***29.§***

1. A Képviselő-testület határozatait folyamatos sorszámmal és évszámmal kell ellátni.
2. A határozatokról betűrendes nyilvántartást kell vezetni.
3. A határozatokról készült kivonatot a Képviselő-testületi ülést követő 5 napon belül meg kell küldeni az Önkormányzati Hivatal belső szervezeti egységei vezetőinek.
4. A határozatok végrehajtásáról a jegyző félévente, összefoglaló jelleggel készít tájékoztatót a Képviselő-testület számára.
5. A Képviselő-testület üléseiről készült jegyzőkönyv a törvényben előírtakon túlmenően tartalmazza:
6. az ülésről igazoltan, illetve igazolatlanul távolmaradt képviselők nevét,
7. szükség esetén a polgármesternek az ülés rendjének fenntartására tett intézkedéseit,
8. az ülés bezárásának idejét.

(6) A képviselő a vita lezárását megelőzően szóban kérheti, hogy valamely napirendi ponthoz kapcsolódóan tett hozzászólását vagy véleményét szó szerint vegyék jegyzőkönyvbe.

(7) A jegyzőkönyv mellékleteit képezik:

1. a meghívó,
2. az írásbeli előterjesztések, képviselői önálló indítványok, interpellációk, nem önálló indítványok anyagai,
3. jelenléti ív.

***V.FEJEZET***

# Az önkormányzat rendelete

***30.§***

1. A rendelettervezet előkészítése a jegyző feladata.
2. Rendeletalkotás kezdeményezésére jogosultak:
3. a polgármester,
4. a képviselők,
5. a bizottságok,
6. a jegyző.
7. Rendeleti javaslatot a polgármesterhez kell benyújtani.
8. A polgármester a rendelet előkészítésében való közreműködésre felelős bizottságot jelölhet ki. Amennyiben a javaslat több bizottság hatáskörét is érinti, akkor az elsődlegesen felelős bizottságot is meg kell jelölni.
9. Az előterjesztő a rendeleti javaslatot, illetve a képviselő a módosító javaslatát a Képviselő- testületi ülésen a vita bezárásáig megváltoztathatja és a szavazás megkezdéséig bármikor vissza is vonhatja.
10. Ha a képviselő a módosító javaslatát megváltoztatja, akkor az elnök azt újabb javaslatként véleményezésre a kijelölt bizottságnak kiadhatja. Az elnök vagy a kijelölt bizottság elnökének, bármely tagjának a javaslatára a Képviselő- testület az újabb bizottsági véleményezéstől eltekinthet.
11. A Képviselő-testület a szavazás során először a módosító javaslatokról, majd a rendelettervezet egészéről dönt.
12. Ha a rendelettervezet ugyanazon részéhez több módosító javaslatot is benyújtottak, akkor a szavazás során a módosító javaslatokról a módosító indítványok benyújtásának sorrendjében kell szavazni.
13. Az önkormányzati rendelet kihirdetésének módja a rendelet szövegének az Önkormányzati Hivatalban lévő hirdetőtáblán történő kifüggesztése.

***A jegyző törvényességi észrevétele***

***31.§***

1. A jegyző, ha törvénysértő döntési javaslatot vagy működést észlel, köteles erről azonnal tájékoztatni a Képviselő-testületet.
2. A törvényességi jelzést követően a Képviselő-testület vagy elnapolja a napirend megtárgyalását és a döntéshozatalt, vagy újratárgyalja az érintett napirendet. Ha a törvényességi jelzés a Képviselő-testület működését érinti, az elnök intézkedik a törvényes működés helyreállításáért.
3. Amennyiben a Képviselő-testület a jegyző törvényességi jelzése ellenére sem módosítja a kifogásolt határozati javaslatot vagy rendeleti szövegezést, abban az esetben a jegyző a jegyzőkönyvben a döntéshozatalt követően feltünteti a jogszabálysértés tényét, és annak kapcsán kialakított véleményét.

***VI.FEJEZET***

***A KÉPVISELŐ-TESTÜLET SZERVEI***

***Bizottságok***

***32.§***

1. A Képviselő-testület döntéseinek előkészítésére, illetve a döntések végrehajtásának szervezésére és ellenőrzésére állandó vagy ideiglenes bizottságokat hozhat létre.
2. A bizottság tagjaira javaslatot tehet:
3. a polgármester,
4. bármely képviselő.

(3) A Képviselő-testület az alábbi állandó bizottságokat hozza létre:

1. Pénzügyi és Közbeszerzési Bizottság 7 taggal, melyből 4 képviselő;
2. Városfejlesztési és Városüzemeltetési Bizottság 7 taggal, melyből 4 képviselő;
3. Szociális és Egészségügyi Bizottság 5 taggal, melyből 3 képviselő;
4. Kulturális, Sport és Ifjúsági Ügyek Bizottsága 5 taggal, melyből 3 képviselő.
5. A Képviselő-testület egyes önkormányzati feladatok ellátásának időtartamára ideiglenes bizottságot hozhat létre.
6. A bizottságok véleményezik a Képviselő-testület üléseire beterjesztendő előterjesztések közül azokat, amelyek tárgyuknál fogva a bizottságok által ellátandó – e rendelet 33.§-ában szabályozott – hatáskörökhöz és feladatokhoz kapcsolódnak.
7. A Pénzügyi és Közbeszerzési Bizottság az alábbi előterjesztéseket véleményezi előzetesen:
8. képviselői vagyonnyilatkozattal, összeférhetetlenséggel, méltatlansággal kapcsolatosan lefolytatott eljárás,
9. költségvetési koncepció, rendelet és költségvetési beszámoló elfogadása, módosítása,
10. közbeszerzési szabályzat elfogadása, módosítása,
11. minden más, közbeszerzéssel kapcsolatos előterjesztés megtárgyalása,
12. helyi adórendelet és módosításainak megtárgyalása,
13. belső ellenőri jelentés és belső ellenőrnek kiadott ellenőrzési feladatok megtárgyalása,
14. Önkormányzat által kötendő vagyonkezelési szerződések megtárgyalása,
15. önkormányzati tulajdonú lakások bérleti díjának megállapítása,
16. hitelfelvételről döntéshozatal,
17. az Önkormányzat vagyongazdálkodási koncepciójának megtárgyalása,
18. gazdasági társaságok alapítása, meglévő gazdasági társaságokban a részesedés értékesítése vagy növelése,
19. önkormányzati tulajdonú ingatlanok értékesítése vagy hasznosítása.
20. A Városfejlesztési és Városüzemeltetési Bizottság az alábbi előterjesztéseket véleményezi előzetesen:
21. helyi építési szabályzat elfogadásával, módosításával kapcsolatos előterjesztések, rendelet-tervezetek,
22. helyi védett értékek tárgyában készült előterjesztések, rendelet-tervezetek,
23. az építésügyi törvényből adódóan kötelezően vagy döntéstől függően szabályozandó kérdéskörökben készült előterjesztések
24. költségvetési koncepció, rendelet és költségvetési beszámoló elfogadása, módosítása,
25. Körmend Város Gondnoksága vezetésére kiírandó intézményvezetői pályázat elbírálása,
26. közterületek átnevezése,
27. városfejlesztési koncepciók kidolgozása,
28. az Önkormányzat vagyongazdálkodási koncepciójának megtárgyalása.
29. A Szociális és Egészségügyi Bizottság az alábbi előterjesztéseket véleményezi előzetesen:
30. szociális ellátások tárgyában (önkormányzati segély) készülő önkormányzati rendelet megalkotása és módosítása,
31. lakások és helyiségek bérbeadásáról, a lakások értékesítéséről és a lakbérek mértékéről szóló rendelet-tervezetek, és a rendeletek módosításai,
32. egészségügyi ellátási kötelezettség tárgyában készült előterjesztés,
33. költségvetési koncepció, rendelet és költségvetési beszámoló elfogadása, módosítása,
34. Bursa Hungarica pályázat kiírása,
35. Boldog Batthyány–Strattmann László ösztöndíj tárgyában készült rendelet módosítása.
36. A Kulturális, Sport és Ifjúsági Ügyek Bizottsága az alábbi előterjesztéseket véleményezi előzetesen:
37. települési értéktár összeállítása tárgyában készült előterjesztés,
38. költségvetési koncepció, rendelet és költségvetési beszámoló elfogadása, módosítása,
39. civil szervezetek önkormányzati támogatása,
40. közművelődési és közgyűjteményi intézmény vezetésére kiírandó pályázatok elbírálása,
41. közművelődési és közgyűjteményi intézmény átalakítása, átszervezése,
42. Bursa Hungarica pályázat kiírása,
43. Boldog Batthyány–Strattmann László ösztöndíj tárgyában készült rendelet módosítása.

***A bizottságok, feladat- és hatáskörei***

***33.§***

1. A bizottságok általános feladataik keretében:
2. döntenek a hatáskörükbe utalt ügyekben;
3. a Képviselő-testületi döntések előkészítése érdekében megvitatják, és állást foglalnak, javaslatot tesznek a feladatkörükbe tartozó ügyekben;
4. ellenőrzik feladatkörükben az Önkormányzati Hivatal munkáját a Képviselő-testületi döntések előkészítése, illetve azok végrehajtása vonatkozásában;
5. javaslatot tehetnek a Képviselő-testület hatáskörébe tartozó és a bizottság feladatkörét érintő személyi kérdésekben.
6. Az egyes bizottságok részletes hatáskörei:
7. **PÉNZÜGYI ÉS KÖZBESZERZÉSI BIZOTTSÁG**
8. hatáskörében dönt a Képviselő-testület által részére átruházott ügyekben;
9. véleményezi az éves költségvetési koncepciót;
10. véleményezi az éves költségvetésről szóló önkormányzati rendelet tervezetét, valamint a végrehajtásról szóló beszámolót;
11. előzetesen véleményezi a költségvetésről szóló önkormányzati rendelet módosításáról készített rendelet-tervezeteket;
12. figyelemmel kíséri a költségvetési bevételek és kiadások alakulását, különös tekintettel a saját bevételekre, a vagyonváltozás alakulására, a költségvetési egyensúly érdekében javaslatokat fogalmaz meg a Képviselő-testületnek;
13. felülvizsgálja és véleményezi a költségvetés végrehajtásáról szóló beszámolót (zárszámadás);
14. véleményezi a helyi adókról szóló önkormányzati rendelet tervezeteket;
15. figyelemmel kíséri, és pénzügyi szempontból ellenőrzi az Önkormányzat intézményeinek gazdálkodását;
16. haladéktanul jelzéssel él a Képviselő-testület felé amennyiben azt észleli, hogy az Önkormányzat által fenntartott intézmények költségvetési előirányzatukat túllépték, vagy ennek veszélye fennáll;
17. megtárgyalja az önkormányzati költségvetési szervek ellenőrzésének tapasztalatait;
18. javaslatot tesz intézményi ellenőrzések megtartására;
19. feladatkörét érintően javaslatot tesz kitüntetésekre;
20. javaslatot tesz az önkormányzat tulajdonában levő lakásingatlanok bérleti díjának mértékére, vagy az értékesítési ár megállapítására;
21. Körmend Város Gondnoksága részére javaslatot tehet az Önkormányzat tulajdonában lévő helyiségek bérleti díjának meghatározására;
22. kezeli a képviselők vagyonnyilatkozatait;
23. véleményezi a gazdasági kihatású, valamint az Önkormányzat vagyonát érintő javaslatokat, előterjesztéseket;
24. véleményezi az önkormányzati érdekeltségű, illetve az Önkormányzat által alapított gazdasági társaság alapítását, átalakítását, megszüntetését, illetve gazdálkodását;
25. megtárgyalja az önkormányzati érdekeltségű gazdasági társaságban az Önkormányzat képviseletében eljáró felügyelő bizottsági tag beszámolóját;
26. véleményezi intézményalapítás esetén a működtetés és fenntartás költségvetési igényeit;
27. véleményezi valamennyi hitel igénybevételének az indokoltságát, továbbá a visszafizetés garanciáit, feltételeit;
28. véleményezi az Önkormányzat által létrehozott alapítványok éves beszámolóját;
29. tájékoztatást kérhet a belső ellenőr által folytatott és éppen folyamatban lévő ellenőrzésekről;
30. véleményez minden egyéb, a képviselő-testület elé kerülő előterjesztést, amelynek pénzügyi, gazdasági kihatása van;
31. a közbeszerzések éves tapasztalatairól minden év december 31-ig írásos előterjesztést készít a Képviselő-testület számára.
32. **VÁROSFEJLESZTÉSI ÉS VÁROSÜZEMELTETÉSI BIZOTTSÁG**
33. hatáskörében dönt a Képviselő-testület által részére átruházott ügyekben;
34. közreműködik a városfejlesztési koncepciók kialakításában;
35. véleményezi a rendezési tervek programtervezeteit;
36. kezdeményezi a közterületek rendjének kialakítását;
37. javaslatot tesz az éves költségvetésben a városfejlesztési és városrendezési célokra megjelölt előirányzatok felhasználására;
38. javaslatot tesz az önkormányzati tulajdonú ingatlanok hasznosítására, értékesítési, vagy bérleti díjának megállapítására;
39. figyelemmel kísérheti és ellenőrizheti az intézmények fejlesztési és karbantartási feladatainak végrehajtását;
40. közreműködik a városban található műemlékek, különös tekintettel a Batthyány-Strattmann Kastély fejlesztésének elképzeléseit, együttműködik az ezen fejlesztésekért felelős szakemberekkel;
41. figyelemmel kíséri az Európai Uniós és egyéb pályázati lehetőségeket;
42. véleményezi Körmend Város Gondnoksága, mint költségvetési szerv vezetői állásának betöltésére kiírt pályázati felhívást és a benyújtott pályázatokat;
43. véleményezi Körmend Város Önkormányzata külföldi partnerrel tervezett együttműködési megállapodásait.
44. **SZOCIÁLIS ÉS EGÉSZSÉGÜGYI BIZOTTSÁG**
45. hatáskörében dönt a Képviselő-testület által részére átruházott ügyekben;
46. a Képviselő-testület által részére átruházott hatáskörök gyakorlásáról évente beszámol a Képviselő-testületnek;
47. véleményezi az éves költségvetési koncepciót, az önkormányzat költségvetési rendelettervezetét és a Bizottság feladatkörét érintő rendelettervezeteket;
48. javaslatot tesz a költségvetésről szóló rendeletben a szociális célokra meghatározott előirányzatok felhasználására, figyelemmel kíséri azok végrehajtását;
49. véleményezi, illetve kezdeményezi az önkormányzat fenntartásában működő egészségügyi és szociális, valamint gyermekvédelmi intézmények alapításával, működésével, átszervezésével kapcsolatos képviselő-testületi előterjesztéseket;
50. előkészíti a feladatkörét érintő önkormányzati rendelettervezeteket és előterjesztéseket;
51. javaslatot tesz konkrét szociális jellegű helyi intézkedésekre;
52. figyelemmel kíséri a hátrányos helyzetben élők élet- és munkakörülményeinek alakulását;
53. figyelemmel kíséri a gyermek és ifjúságvédelmi tevékenységet;
54. elbírálja a szociális bérlakások igénybevételére beérkező pályázatokat;
55. az Önkormányzat ellátási kötelezettségét érintő feladatok vonatkozásában együttműködik az egyházakkal, karitatív szervekkel és a szociális gondoskodás területén tevékenykedő társadalmi és civil szervezetekkel.
56. **KULTURÁLIS, SPORT ÉS IFJÚSÁGI ÜGYEK BIZOTTSÁGA**
57. hatáskörében dönt a Képviselő-testület által részére átruházott ügyekben;
58. a Képviselő-testület által részére átruházott hatáskörök gyakorlásáról évente beszámol a képviselő-testületnek;
59. véleményezi az éves költségvetési koncepciót, az önkormányzat költségvetési rendelettervezetét és a Bizottság feladatkörét érintő rendelettervezeteket;
60. előkészíti a feladatkörét érintő önkormányzati rendelettervezeteket és előterjesztéseket;
61. figyelemmel kíséri az ifjúságvédelmi tevékenységet;
62. véleményezi a közművelődési és közgyűjteményi intézmény vezetésére kiírandó pályázatokat;
63. véleményezi a közművelődési és közgyűjteményi intézmény alapítására, átszervezésére vonatkozó képviselő-testületi előterjesztést;
64. feladatkörét érintően ellenőrzi a közművelődési és közgyűjteményi intézmény szakmai tevékenységét, véleményezi a Képviselő-testület elé kerülő, a közművelődési és közgyűjteményi intézményt érintő előterjesztéseket, beszámolókat, figyelemmel kíséri az intézmény gazdálkodási tevékenységét;
65. javaslatot tesz a közművelődési és közgyűjteményei intézmény feladataira, működési szabályzatának meghatározására, a közművelődési intézményegységet illetően a működés módjaira;
66. ellenőrzi a kulturális, közművelődési, ifjúsági, művészeti és sport tevékenységet;
67. javaslatot tesz a támogatott közművelődési tevékenységek körére;
68. javaslatot tesz közművelődési megállapodás megkötésére;
69. javaslatot tesz a közművelődési és közgyűjteményi intézménynél magasabb vezetői munkakör betöltésére kiírandó pályázat feltételeire;
70. meghallgatja és véleményezi a közművelődési és közgyűjteményi intézmény magasabb vezetői munkakörére pályázókat és ellátja a szakmai-szakértői bizottság feladatait;
71. javaslatot tesz az állami, nemzeti és az önkormányzati ünnepek programjára;
72. javaslatot tesz a kultúra, közművelődés és sport terén kiemelkedő munkát végző személyek kitüntetésére;
73. javaslatot tesz a költségvetésben a kulturális és sport célú előirányzatok elosztására;
74. koordinálja a kulturális és sport területéhez kapcsolódó külkapcsolatokat;
75. helyi civil közösségek, intézmények, egyházak és magánszemélyek kulturális, sport és turisztikai programjaik megvalósulása érdekében pályázatot ír ki;
76. ellenőrzi a civil szervezeteknek nyújtott önkormányzati támogatás felhasználását;
77. figyelemmel kíséri, és szakmai szempontból ellenőrzi az Önkormányzat köznevelési intézményének gazdálkodását;
78. véleményezi a köznevelési intézmény működési feltételeinek biztosítását elősegítő képviselő-testületi előterjesztéseket;
79. előkészíti a köznevelési intézmény alapítását, átszervezését;
80. véleményezi a köznevelési intézményvezetői állás betöltésére kiírandó pályázatokat;
81. véleményezi a köznevelési intézmény névhasználatát;
82. javaslatot tesz a köznevelés terén kimagasló teljesítményt nyújtó személyek kitüntetésére;
83. véleményezi a köznevelési intézményeket érintő, az Önkormányzat által benyújtott pályázatokat;
84. a helyi értéktár kialakításával, és a helyi értéktárba felvett értékeknek a megyei önkormányzat felé történő továbbításával kapcsolatos feladatokat ellátja;
85. begyűjti az ifjúsági jelzéseket a szabadidő eltöltése, városi ifjúsági programok szervezése, ifjúságvédelmi feladatok, elképzelések terén.

***Polgármester***

***34.§***

1. A polgármester megbízatását főállásban látja el.
2. A Képviselő-testület a polgármester tekintetében gyakorolja a munkáltatói jogokat, illetményét a jogszabályok keretei között határozza meg.

***Alpolgármester***

***35.§***

1. A Képviselő-testület a polgármester helyettesítésére, munkájának segítésére, egyes önkormányzati feladatok ellátására egy társadalmi megbízatású alpolgármestert választ.
2. Helyettesítő jogkörében az alpolgármester jogai és kötelezettségei a polgármesterével azonosak.
3. Évente egy alkalommal az alpolgármester beszámol a testületnek a végzett munkájáról.
4. Az alpolgármesterre – egyebekben – a polgármesterre vonatkozó szabályok az irányadók.

***Jegyző, aljegyző***

36.§

A jegyzői és aljegyzői tisztség egyidejű betöltetlensége, illetve tartós akadályoztatásuk esetére – legfeljebb hat hónap időtartamra – a polgármester által kijelölt osztályvezető látja el a jegyzői feladatokat.

***A Képviselő-testület hivatala***

***37.§***

1. Az Önkormányzat Csákánydoroszló Község Önkormányzatával közös hivatalt működtet Körmendi Közös Önkormányzati Hivatal elnevezéssel.
2. Az Önkormányzati Hivatal működését a hivatal szervezeti és működési szabályzata szabályozza.

***Társulás***

***38.§***

1. A társulások alapítására, bármely társulásba történő belépésre vagy onnét történő kiválásra a polgármester tesz javaslatot a Képviselő-testület részére.
2. A társulási megállapodásokat a jegyző készíti elő, illetve a jegyző véleményezi azokat.

***VII.FEJEZET***

***NEMZETISÉGI ÖNKORMÁNYZAT***

***39.§***

1. Körmenden Roma Nemzetiségi Önkormányzat működik.
2. A nemzetiségi önkormányzat bizottságot hozhat létre.
3. A nemzetiségi önkormányzat tagjai közül társadalmi megbízatású elnököt, és az elnök helyettesítésére, munkájának segítésére elnökhelyettest választ. Az elnök képviseli a nemzetiségi önkormányzatot, tanácskozási joggal részt vesz a települési önkormányzat képviselő-testülete ülésén.

***Nemzetiségi Önkormányzat működésének szabályai***

***40.§***

1. A Képviselő-testület és szervei, valamint a nemzetiségi önkormányzat közötti rendszeres kapcsolat biztosítása érdekében a nemzetiségi önkormányzat:
2. elnöke (elnökhelyettese) tanácskozási joggal részt vehet a képviselő-testületi üléseken;
3. elnöke (elnökhelyettese) tanácskozási joggal részt vehet a bizottságok ülésén;
4. véleményt nyilváníthat és javaslatot tehet az éves költségvetéshez, a költségvetés végrehajtásáról szóló beszámolóhoz, valamint a roma nemzetiséget érintő képviselő-testületi határozat, illetve rendelet tervezetéhez.
5. A Képviselő-testület a nemzetiségi önkormányzat működésének segítéséhez biztosított pénzügyi hozzájárulás mértékét az Önkormányzat éves költségvetésében állapítja meg.
6. A nemzetiségi önkormányzat működésével, gazdálkodásával kapcsolatos nyilvántartási, iratkezelési feladatok ellátása az Önkormányzati Hivatalban történik.
7. A Roma Nemzetiségi Önkormányzat székhelye: Körmend Szabadság tér 7.
8. Az Önkormányzat a nemzetiségi önkormányzat üléseinek megtartásához a Körmend, Szabadság tér 7. szám alatti épületben helyiséget biztosít.
9. Az Önkormányzat a nemzetiségi önkormányzat működésével kapcsolatos feladatok ellátásához szakmai segítséget nyújt az Önkormányzati Hivatal útján.
10. A jegyző vagy megbízottja jelzi a nemzetiségi önkormányzat testületének, illetőleg elnökének, ha döntéseiknél jogszabálysértést észlel.
11. Az Önkormányzati Hivatal nemzetiségi önkormányzat gazdálkodásával kapcsolatos feladatokkal megbízott ügyintézője elkészíti a nemzetiségi önkormányzat elemi költségvetését, amit a Pénzügyi Iroda vezetője ellenőriz.
12. A nemzetiségi önkormányzat gazdálkodási feladatainak végrehajtó szerve az Önkormányzati Hivatal.
13. Az Önkormányzati Hivatal a kötelezettségvállalásokhoz kapcsolódóan olyan analitikus nyilvántartást vezet, amelyből megállapítható az évenkénti kötelezettségvállalás összege, erről igény szerint adatot szolgáltat.
14. Az Önkormányzati Hivatal a nemzetiségi önkormányzat vagyoni és számviteli nyilvántartásait a rendelkezésre bocsátott adatok alapján vezeti, az azokkal kapcsolatos információkat és dokumentációkat a nemzetiségi önkormányzat elnöke biztosítja.
15. A nemzetiségi önkormányzat vagyonának leltározása, illetve vagyonának selejtezése az Önkormányzati Hivatal szabályzataiban meghatározottak alapján történik.

***VIII. FEJEZET***

***ÖNKORMÁNYZATI KÉPVISELŐKRE VONATKOZÓ MAGATARTÁSI SZABÁLYOK, TISZTELETDÍJ***

***41.§***

1. A képviselőt megilletik a törvényben és jelen rendeletben foglalt jogok, és terhelik az itt szabályozott kötelezettségek.
2. A települési képviselők jogai és kötelezettségei azonosak.
3. A képviselő tevékenysége során hivatalos személyként jár el.
4. Valamennyi képviselő elsődleges kötelezettsége Körmend város fejlődésének előmozdítása, a képviselők az erre vonatkozó felelősségük mellett vesznek részt választóik érdekeinek képviseletében.
5. A képviselők mind a közéleti szereplésük, mind a magánéleti tevékenységük során kötelesek – a választóktól elnyert bizalomra tekintettel – példamutató, erkölcsileg feddhetetlen magatartást tanúsítani.
6. A képviselők állampolgári kötelezettségeiket példamutatóan kötelesek teljesíteni.
7. A képviselők mind a testületi, mind a bizottsági ülések során kötelesek az egymás közötti véleménykülönbségeket személyeskedés és túlzó indulatok nélküli vitában feloldani.
8. A képviselők jogaikat nem gyakorolhatják visszaélésszerűen.

(9) A képviselők munkáját az Önkormányzati Hivatal segíti. A képviselők az Önkormányzati Hivataltól igényelhetik a képviselői munkájukhoz szükséges tájékoztatást, amelyet a jegyzőhöz intézett írásos megkereséssel gyakorolnak elsődlegesen.

1. A képviselők a Képviselő-testület munkáján túl elsődlegesen azon szakmai bizottság munkájáért felelősek, amely tagjává őket megválasztották. Ezért a képviselők képességeikkel, tudásukkal és lehetőségeikkel kötelesek elősegíteni azt, hogy az adott bizottság az adott körülmények között a lehető legjobb döntést hozza meg.
2. A képviselő tanácskozási joggal részt vehet bármely bizottság ülésén. Amennyiben e jogával nem élt, úgy a bizottság ülésén történtekről a Bizottság elnökétől, illetve a jegyzőtől tájékoztatást kérhet, illetve a bizottság üléséről készült jegyzőkönyv tartalmát megismerheti, abba betekinthet, arról másolatot készíthet. Zárt ülés jegyzőkönyvéről másolatot készíteni nem lehet.
3. A képviselők és a bizottságok nem képviselő tagjai is kötelesek a tudomásukra jutott, az Önkormányzat számára versenyelőnyt jelentő, vagy más önkormányzati érdekből fontos üzleti, vagy szolgálati titkot megőrizni, arról felvilágosítást nem adhatnak. Amennyiben egy képviselő ezt a kötelezettségét megsérti, az Önkormányzat a jogszabályokban meghatározottak szerint eljárást kezdeményezhet a képviselővel szemben.

***42.§***

A Képviselő-testület képviselője, a bizottság elnöke, a bizottság tagja a testületi munkából eredő feladatai ellátásáért az alábbiak szerint tiszteletdíjban részesül:

1. a testület tagja: 79.000,-Ft (alapdíj)
2. bizottsági tagságért járó díj: 39.000,-Ft
3. több bizottsági tagság esetén járó díj: 54.000,-Ft
4. a bizottság elnökének járó díj: 69.000,-Ft
5. a nem testületi bizottsági tagnak járó díj: 39.000,-Ft

***43.§***

1. A Képviselő-testület tagja a testületi üléseken való részvételtől függően részesül díjazásban.
2. A Képviselő-testület tagjának tiszteletdíja a testületi ülésről való távolmaradás esetén a következő hónapban 25 %-al csökken.

***44.§***

1. A bizottság tagja a bizottsági üléseken való részvételtől függően részesül a bizottság tagját megillető tiszteletdíjban.
2. Amennyiben a bizottság tagja évente kettőnél több alkalommal távol marad a bizottsági ülésekről, abban az esetben a harmadik, és az azt követő hiányzások esetében, a hiányzást követő hónapban bizottsági tagsága után járó tiszteletdíjának 25 %-a elvonásra kerül. Több bizottságban betöltött tagság esetén a hiányzások számát az egyes bizottságoknál külön-külön kell figyelembe venni, és a harmadik és az azt követő hiányzások esetében a hiányzást követő hónapban a több bizottsági tagság után járó tiszteltdíj 12 %-a kerül elvonásra.
3. Az (1) és (2) bekezdésben foglaltakat azon bizottsági tagok esetében is alkalmazni kell, akik egyúttal nem tagjai a Képviselő-testületnek.
4. A hiányzásokat naptári évenként kell számításba venni.

***45.§***

1. A bizottság elnöke a bizottsági üléseken való részvételtől függően részesül a bizottság elnökét megillető tiszteletdíjban.
2. Amennyiben a bizottság elnöke évente kettőnél több alkalommal távol marad a bizottsági ülésekről, abban az esetben a harmadik, és az azt követő hiányzások esetében a bizottsági elnöki díj után járó tiszteletdíjának 25 %-a elvonásra kerül. Több bizottságban betöltött tagság esetén a hiányzások számát az egyes bizottságoknál külön-külön kell figyelembe venni, és a harmadik és az azt követő hiányzások esetében a hiányzást követő hónapban a bizottsági elnöki díj 12 %-a kerül elvonásra.

***46.§***

A testületi és a bizottsági ülésen való részvétel igazolására a jelenléti ív szolgál.

***47.§***

A képviselőnek a képviselő-testület képviseletében vagy megbízásából végzett tevékenységével összefüggő, általa előlegezett, számlával igazolt, szükséges költségét meg kell téríteni. A képviselői költségek kifizetését a polgármester engedélyezi.

***IX. FEJEZET***

***AZ ÖSSZEFÉRHETETLENSÉG ÉS A VAGYONNYILATKOZAT-TÉTEL SZABÁLYAI***

***A polgármesterrel, illetve az alpolgármesterrel szemben fennálló összeférhetetlenségre vonatkozó eljárás***

***48.§***

1. A polgármester, illetve az alpolgármester összeférhetetlensége ügyében a képviselők közül választott háromtagú, ad hoc bizottság tisztázza a tényállást.
2. Az ad hoc bizottság elnöke a Képviselő-testület Pénzügyi és Közbeszerzési Bizottságának elnöke, további tagjai a Képviselő-testület Pénzügyi és Közbeszerzési Bizottságának két legidősebb települési képviselő tagja.
3. Az összeférhetetlenségi eljárásra egyebekben az önkormányzati képviselő összeférhetetlenségére vonatkozó szabályokat kell megfelelően alkalmazni.

***Az önkormányzati képviselővel szemben fennálló összeférhetetlenségre vonatkozó eljárás***

***49.§***

1. A kezdeményezést írásban kell benyújtani, amiben pontosan meg kell jelölni, hogy mely képviselővel szemben és milyen összeférhetetlenségi ok merül fel; mellékelni kell az összeférhetetlenségi ok megállapításához szükséges, az összeférhetetlenségi okot valószínűsítő adatokat is. A bejelentésnek tartalmaznia kell a bejelentő személyi azonosító adatait (név, lakcím) és aláírását.
2. A polgármester az összeférhetetlenség megállapítására irányuló kezdeményezést a Pénzügyi és Közbeszerzési Bizottságnak adja át kivizsgálásra.
3. A Pénzügyi és Közbeszerzési Bizottság elnöke a képviselői összeférhetetlenségre vonatkozó bejelentés esetén megvizsgálja, hogy a bejelentés megfelel-e az előírt alaki feltételeknek. Ha a bejelentés megfelel e feltételeknek, a Pénzügyi és Közbeszerzési Bizottság elnöke elrendeli az összeférhetetlenségi vizsgálati eljárás megindítását.
4. Hiányos bejelentés esetén a Pénzügyi és Közbeszerzési Bizottság elnöke egy esetben – megfelelő határidő kitűzésével – hiánypótlásra hívja fel a bejelentőt.
5. Ha a bejelentő nem tett eleget a hiánypótlásra való felhívásnak, a Pénzügyi és Közbeszerzési Bizottság a rendelkezésére álló adatok alapján vagy elrendeli az összeférhetetlenségi vizsgálati eljárás megindítását, vagy ha a bejelentés oly mértékben hiányos, ami nem teszi lehetővé az összeférhetetlenségi eljárás eredményes lefolytatását, ezen tényről, vizsgálata ilyetén megállapításáról a bizottság haladéktalanul tájékoztatja a polgármestert.
6. A Pénzügyi és Közbeszerzési Bizottság elnöke az összeférhetetlenségi vizsgálati eljárás során felszólítja az érintett képviselőt, hogy 5 napon belül nyilatkozzon összeférhetetlensége fennállásáról, illetve írásban jelentse be a polgármesternek az összeférhetetlen tisztségről való lemondását. Ha a képviselő az utóbbi megtörténtét bejelenti a Pénzügyiés Közbeszerzési Bizottság elnökének, akkor az elnök megállapítja az összeférhetetlenségi vizsgálati eljárás befejezését, és erről a tényről tájékoztatja a polgármestert.
7. Ha a képviselő vitatja az összeférhetetlenség fennállását, vagy a felszólítástól számított 5 napon belül nem nyilatkozik az összeférhetetlenség megszüntetéséről, a Pénzügyi és Közbeszerzési Bizottság elnöke haladéktalanul intézkedik az összeférhetetlenségi eljárás folytatásáról.

***50.§***

1. A Pénzügyi és Közbeszerzési Bizottság az összeférhetetlenségi ügyet zárt ülésen tárgyalja.
2. A Pénzügyiés Közbeszerzési Bizottság adatokat kérhet be és bárkit meghallgathat.
3. A Pénzügyiés KözbeszerzésiBizottság elnöke az összeférhetetlenségi ügy tárgyalásáról, idejéről, és helyéről köteles az érintett képviselőt értesíteni. Ha a képviselő megjelenik, kérésére meg kell őt hallgatni, és lehetőséget kell adni neki bizonyítékainak előterjesztésére.
4. Ha a Pénzügyi és Közbeszerzési Bizottság a rendelkezésére álló adatok és bizonyítékok alapján nem tud dönteni az összeférhetetlenségi ügy előterjeszthetőségében, akkor további adatokat és bizonyítékokat szerezhet be.
5. A Pénzügyi és Közbeszerzési Bizottság összeférhetetlenségi vizsgálata eredményéről tájékoztatja a polgármestert, és javaslatot tesz a polgármesternek a Képviselő-testület (6) bekezdésében foglaltak szerinti megfelelő határidőben történő összehívására.
6. A Pénzügyiés KözbeszerzésiBizottság előterjesztése, ennek hiányában a polgármester előterjesztése alapján a Képviselő-testület a következő ülésén, de legkésőbb az összeférhetetlenség megállapításának kezdeményezését követő 30 napon belül határozattal dönt az összeférhetetlenségről.

***51.§***

1. Az összeférhetetlenségi ügyben a határozati javaslathoz módosító indítványt nem lehet tenni, arról a Képviselő-testület vita nélkül határoz. A határozathozatal előtt a képviselő felszólalhat.
2. Ha a Képviselő-testület nem mondja ki az összeférhetetlenséget, akkor a képviselővel szemben ugyanezen tények alapján újabb összeférhetetlenségi eljárást kezdeményezni nem lehet.

***Vagyonnyilatkozattal kapcsolatos eljárás***

***52.§***

A polgármesteri, alpolgármesteri és a képviselői vagyonnyilatkozatokat a Pénzügyiés KözbeszerzésiBizottság tartja nyilván és ellenőrzi.

***53.§***

1. A vagyonnyilatkozattal kapcsolatos eljárást a Pénzügyi és KözbeszerzésiBizottságnál bárki kezdeményezheti.
2. A vagyonnyilatkozattal kapcsolatos eljárás célja a vagyonnyilatkozatban foglaltak valóságtartalmának ellenőrzése.
3. A vagyonnyilatkozattal kapcsolatos eljárás lefolytatásának a vagyonnyilatkozat konkrét tartalmára vonatkozó tényállás esetén van helye. A kezdeményezést írásban kell benyújtani, amiben konkrétan meg kell jelölni a vagyonnyilatkozat kifogásolt részét és tartalmát, illetve a bejelentésnek tartalmaznia kell a bejelentő személyi azonosító adatait (név, lakcím) és aláírását. Ha az eljárásra irányuló kezdeményezés nem jelöli meg konkrétan vagyonnyilatkozat kifogásolt részét és tartalmát, a Pénzügyiés Közbeszerzési Bizottság felhívja a kezdeményezőt a hiány pótlására. Ha a kezdeményező 15 napon belül nem tesz eleget a felhívásnak, vagy ha a kezdeményezés nyilvánvalóan alaptalan, a Pénzügyi és Közbeszerzési Bizottság a rendelkezésére álló adatok alapján dönt az eljárás lefolytatásáról, vagy további vizsgálat nélkül ezen tényről tájékoztatja a Képviselő-testületet.
4. A Pénzügyi és Közbeszerzési Bizottság elnöke a vagyonnyilatkozattal kapcsolatos eljárás keretében felhívja az érintett képviselőt, hogy 5 napon belül nyilatkozzon a kezdeményezéssel kapcsolatosan, illetve – amennyiben azt alaposnak találja – javítsa ki a kezdeményezésben kifogásolt adatokat. Ha a képviselő a kifogásolt adatokat kijavítja, a Pénzügyi és Közbeszerzési Bizottság elnöke a vagyonnyilatkozattal kapcsolatos eljárás befejezéséről haladéktalanul tájékoztatja a Képviselő-testületet.
5. Ha a képviselő a felhívásnak nem tesz eleget, illetve a kezdeményezésben foglaltakat vitatja, a Pénzügyi és Közbeszerzési Bizottság dönt a vagyonnyilatkozattal kapcsolatos eljárás lefolytatásáról, melynek keretében a valós vagyoni helyzet tisztázása érdekében a Pénzügyiés Közbeszerzési Bizottság tagjai betekinthetnek a képviselővel közös háztartásban élő házas-vagy élettárásának, valamint gyermekének vagyonnyilatkozatába.

***54.§***

A vagyonnyilatkozattal kapcsolatos eljárás megismétlésének ugyanazon vagyonnyilatkozat esetében csak akkor van helye, ha az erre irányuló kezdeményezés új tényállást (adatot) tartalmaz.

***55.§***

1. A vagyonnyilatkozatokat az Önkormányzati Hivatal kizárólag erre a célra rendszeresített, elkülönített és a biztonsági követelményeknek megfelelően elhelyezett páncélszekrényben kell őrizni.
2. A képviselők vagyonnyilatkozatába – a Pénzügyi és Közbeszerzési Bizottság elnöke által kijelölt időpontban – a Pénzügyi és Közbeszerzési Bizottság elnökének vagy általa kijelölt tagjának jelenlétében bárki betekinthet.

***X. FEJEZET***

## *ZÁRÓ ÉS HATÁLYBALÉPTETŐ RENDELKEZÉSEK*

***56.§***

1. Ez a rendelet a kihirdetéssel egyidejűleg lép hatályba.
2. Hatályát veszti Körmend Város Önkormányzata Képviselő-testülete a képviselő-testület szervezeti és működési szabályzatáról szóló 19/2014. (X. 31.) önkormányzati rendelete.
3. A rendelet melléklete az átruházott hatáskörök listája.
4. A rendelettel együtt tárolandó függelékek:
5. Kimutatás a Képviselő-testület tagjairól
6. Kimutatás a Képviselő-testület bizottságairól és azok tagjairól
7. A rendelet függelékeinek naprakészségéről, a változások átvezetéséről a jegyző gondoskodik.

Körmend, 2019. október 30.

**Bebes István dr. Stepics Anita**

**polgármester jegyző**

A rendelet kihirdetve a Körmendi Közös Önkormányzati Hivatal hirdetőtábláján történő kifüggesztés útján 2019. október 30. napján ….. óra ….. perckor.

dr. Stepics Anita jegyző

***1. melléklet a …/2019. (X. 30.) önkormányzati rendelethez***

**ÁTRUHÁZOTT HATÁSKÖRÖK**

**1. A polgármesterre átruházott hatáskörök:**

1. Elrendeli annak a vagyontalan személynek közköltségen történő eltemettetését, akinek nincs vagy nem lelhető fel tartásra köteles és képes hozzátartozója. Kötelezi a tartásra köteles személyt vagy az örököst a köztemetés költségeinek megtérítésére, ha a közköltségen eltemetett személy tartásáról másnak kellett volna gondoskodnia. Igényelheti a meghalt személy utolsó lakóhelye szerinti települési önkormányzattól a köztemetés költségeinek megtérítését.
2. Átruházott hatáskörben az arra rászorulónak rendkívüli települési támogatást, étkezést, illetve szállást biztosít, ha ennek hiánya a rászorulónak az életét, testi épségét veszélyezteti.
3. Az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III. 1) rendelet alapján elbírálja az elhunyt személy eltemettetésének költségeihez való hozzájárulásként nyújtott támogatás iránti kérelmet.
4. Az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III. 1) rendelet alapján különleges méltánylást érdemlő esetben jövedelemhatártól és vagyoni viszonyoktól, valamint az egyes települési támogatási típusokra előírt jogosultsági feltételektől függetlenül támogatást állapíthat meg a kérelmező részére.
5. Az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III. 1) rendelet alapján megállapítja a gyermekek születésére tekintettel nyújtott önkormányzati támogatást.
6. Az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III. 1) rendelet alapján különleges méltánylást érdemlő esetben, átruházott hatáskörben dönthet a már kifizetett települési támogatás visszafizetésétől a haláleset miatti rendkívüli kiadásokra való tekintettel.
7. Körmend Város Önkormányzata javára feljegyzett, egyes ingatlanokat terhelő jelzálogjog esetén engedélyezi, hogy az Önkormányzatot követően más személy javára jelzálogjog kerüljön az ingatlan-nyilvántartásban bejegyzésre.
8. Államilag támogatott lakáscélú hitel felvétele esetén engedélyezi az Önkormányzat javára bejegyzett jelzálogjog ranghelyének cseréjét.
9. Közműcsatlakozások kiépítése során engedélyezi, hogy a kiépítéshez szükséges, Körmend Város Önkormányzata tulajdonát képező ingatlanokat terhelő jogosultságok, szolgalmak más személy javára az ingatlan-nyilvántartásban bejegyzésre kerüljenek.
10. Dönt az Önkormányzat tulajdonában lévő közterületeken, illetve azok alatt vagy azok felett lévő közművek és közcélú távközlési eszközök, egyéb vezetékes létesítmények létesítésével, bővítésével vagy áthelyezésével kapcsolatosan, megállapítja ezek feltételeit.
11. Olyan építési engedélyek kiállítása iránt indult eljárásokban, ahol az építési tevékenyég Körmend Város Önkormányzata tulajdonában álló ingatlanokat is érint, dönt az építési engedély kiállításához szükséges tulajdonosi hozzájárulás megadásáról vagy elutasításáról.
12. Engedélyezi azt, hogy Körmend város szabályozási tervében foglaltak szerint az egyes ingatlanok belterületbe vonhatóak legyenek, az ehhez szükséges, a belterületbe vonást engedélyező nyilatkozatot kiállítja az eljáró hatóság részére.
13. Az önkormányzati tulajdonú ingatlanokat érintő telekalakítás/telekhatár-rendezési eljárásokhoz tulajdonosi hozzájárulást ad.
14. Elbírálja az önkormányzati beruházásban megvalósuló út- és közműfejlesztési hozzájárulás megfizetésére vonatkozó kedvezmények megállapítása ügyében indult kérelmeket.
15. A tulajdonos Önkormányzat képviseletében eljárva dönt önkormányzati ingatlanokat érintő, más személy vagy szervezet javára kiállítandó székhely használat engedélyezéséről vagy megtagadásáról.
16. Dönt a mozgóképről szóló 2004. évi II. törvény 35.§ (1) bekezdése szerinti hatósági szerződés jóváhagyásáról.
17. A filmforgatás célú közterület-használattal összefüggő, a mozgóképről szóló 2004. évi II. törvényben meghatározott képviselő-testületi hatásköröket gyakorolja.
18. Megköti a közterület-használati szerződéseket.
19. Engedélyezi a város címerének használatát.
20. Dönt a települési tankönyvtámogatásról a települési tankönyvtámogatásról szóló 16/2015. (X. 30.) önkormányzati rendelet alapján.
21. Díszsírhelyről dönt a temetőkről és a temetkezésről szóló 26/2000.(XII. 21.) önkormányzati rendelet alapján.
22. Az építési engedélyezési eljárás során szükséges parkolóhely-szükséglet biztosításának feltételeiről szóló 16/2002. (X. 1) önkormányzati rendelet alapján megköti a szerződést a parkolóhely megváltására vonatkozóan.
23. A lakások és helyiségek bérletéről és annak egyes szabályairól szóló 38/2003. (XII. 31.) önkormányzati rendelet alapján az önkormányzati érdekből történő lakás bérbeadása esetén kijelöli a bérlő személyét.
24. Az önkormányzati tulajdonú helyi közutak tekintetében, azokat érintően kiadja a tulajdonosi hozzájárulásokat.
25. Önkormányzati tulajdonú ingatlanok esetében gyakorolja a tulajdonosi jogokat.
26. Engedélyezi önkormányzati tulajdonú ingatlanok időszakos, 30 napot meg nem haladó vagy rendezvényekhez kapcsolódó, ingyenes használatát.
27. Dönt önkormányzati tulajdonú ingatlant érintő hatósági ügy kapcsán a fellebbezési jogról való lemondásról.
28. Dönt önkormányzatot illetően bejegyzett jelzálogjog, ill. elidegenítési és terhelési tilalom feloldásáról.
29. Atelepülésképi véleményezési eljárásról szóló 21/2015. (XI. 27.) önkormányzati rendelet alapján dönt a településképi véleményezési eljárás során.
30. Kijelöli a Fiatal Házasok Otthonába beköltöző bérlőket, és jóváhagyja a Fiatal Házasok Otthona házirendjét a Fiatal Házasok Otthona működéséről szóló 16/1996. (VIII. 13.) önkormányzati rendelet alapján.
31. A helyi vállalkozások munkahelyteremtő és munkahelymegőrző támogatásáról szóló 7/2015. (III. 27.) önkormányzati rendelet alapján dönt a cégalapításhoz nyújtandó támogatásról, a pályázat elkészítésének támogatásáról, a képzési támogatásról, a helyi építési szabályzat esetleges módosítási szükséglete esetén a tervezési és eljárási költségek átvállalásáról, mint támogatásról.

**2. A Pénzügyi és Közbeszerzési Bizottságra átruházott hatáskörök:**

1. Körmend Város Önkormányzata javára feljegyzett, egyes ingatlanokat terhelő jelzálogjog esetén engedélyezi, hogy az Önkormányzatot megelőzően más személy javára jelzálogjog kerüljön az ingatlan-nyilvántartásban bejegyzésre**.**
2. Dönt önkormányzati ingatlanokat terhelő, a Polgári Törvénykönyvben (Ptk.) meghatározott szerződést biztosító mellékkötelezettségek, és ezt biztosító egyéb jogok ingatlan-nyilvántartásba való bejegyzésének engedélyezéséről.
3. Átruházott hatáskörben – a közszolgáltatást nyújtó szervezetek kiválasztására irányuló eljárás kivételével – teljes körűen – az eljárást lezáró döntéshozatalt is ideértve – lebonyolítja Körmend Város Önkormányzatának, a Körmendi Közös Önkormányzati Hivatalnak, és az Önkormányzat egyéb költségvetési szerveinek a közbeszerzésekről szóló törvény hatálya alá tartozó beszerzéseit. A Közbeszerzési Bizottság hatásköre a nyertes ajánlattevővel való szerződéskötésre nem terjed ki.
4. Közszolgáltatást nyújtó szervezetek kiválasztására irányuló közbeszerzési eljárás esetén
   1. dönt a részvételi/ajánlati/ajánlattételi felhívás módosításáról;
   2. dönt az eljárás részvételi szakaszának eredményéről vagy eredménytelenségéről;
   3. dönt a részvételi jelentkezések érvényességéről vagy érvénytelenné nyilvánításáról, adott esetben a részvételre jelentkezők eljárásból való kizárásáról.
5. Elkészíti és jóváhagyja az éves közbeszerzési tervet.
6. Véleményezi a helyiségek bérleti díjára vonatkozóan a bérbeadó által tett javaslatokat.
7. Dönt helyiségek kedvezményes feltételek mentén történő bérbeadásáról.
8. Jóváhagyja az önkormányzati tulajdonú lakások és helyiségek esetében a bérbeszámításra vonatkozó megállapodásokat.
9. Véleményezi az önkormányzati tulajdonú termőföldek haszonbérletére kiírandó pályázati felhívást, véleményezi a haszonbérleti szerződésekre vonatkozó megállapodások megkötését.

**3. A Városfejlesztési és Városüzemeltetési Bizottságra átruházott hatáskörök:**

1. Előzetesen véleményezi a külön jogszabályban meghatározott villamosenergia-korlátozás sorrendjének megállapításáról szóló tervezett elképzeléseket.
2. Kialakítja a helyi közút forgalmi rendjét.
3. Jóváhagyja Körmend Város Gondnoksága Szervezeti és Működési Szabályzatát.
4. Alapítást, átszervezést és megszüntetést nem érintő kérdésekben jóváhagyja Körmend Város Gondoksága alapító okiratának módosítását.
5. Környezeti állapotról szóló éves beszámolót megtárgyalja.
6. Gyakorolja a villamos energiáról szóló törvényben (2007. évi LXXXVI. törvény) a helyi önkormányzatok részére megállapított hatásköröket, jogköröket.

**4. Szociális és Egészségügyi Bizottságra átruházott hatáskörök:**

* + 1. Dönt a szociális célú támogatásról 100.000,- Ft összeg erejéig.
    2. Elbírálja a Boldog Batthyány-Strattmann László Ösztöndíj és a Bursa Hungarica ösztöndíj pályázati felhívásra benyújtott pályázatokat.
    3. Az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III. 1) rendelet alapján elbírálja a települési támogatási kérelmeket, kivéve azokat, amelyek elbírálását a rendelet más szerv hatáskörébe utalja.
    4. A lakások és helyiségek bérletéről és annak egyes szabályairól szóló 38/2003. (XII. 31.) önkormányzati rendelet alapján dönt az önkormányzati lakások szociális helyzet alapján történő bérbeadásáról, a bérleti jogviszony meghosszabbításáról.
    5. A Fiatal Házasok Otthona működéséről szóló 16/1996. (VIII. 13.) önkormányzati rendelet alapján vezeti a Fiatal Házasok Otthonába jelentkezők jegyzékét.
    6. A Fiatal Házasok Otthona működéséről szóló 16/1996. (VIII. 13.) önkormányzati rendelet alapján felmentést adhat a Fiatal Házasok Otthonában való elhelyezés egyes jogosultságai feltételei alól.
    7. A gyermekvédelemről és a gyermekek pénzbeli és természetbeni ellátásának helyi szabályairól szóló 4/1998. (III. 17.) önkormányzati rendelet alapján elbírálja a rendelet szerinti pénzbeli ellátások iránti kérelmeket.
    8. A helyi lakáscélú támogatásokról szóló 22/1997. (XII. 16.) önkormányzati rendelet alapján dönt a rendelet szerinti támogatási kérelmekről.

**5. Kulturális, Sport és Ifjúsági Ügyek Bizottságára átruházott hatáskörök:**

1. Dönt a kulturális és sport célú támogatásról 100.000,- Ft összeg erejéig.
2. Jóváhagyja a közművelődési és közgyűjteményi intézmény Szervezeti és Működési Szabályzatát.
3. Hozzájárul a közművelődési intézményegység nem kulturális célra történő igénybevételéhez.
4. Jóváhagyja a közművelődési intézményegység munkatervét.
5. Alapítást, átszervezést és megszüntetést nem érintő kérdésekben jóváhagyja a köznevelési, és a közművelődési és közgyűjteményi intézmény alapító okiratának módosítását.
6. A helyi közművelődési tevékenység ellátásáról szóló 7/1999. (VII. 1.) önkormányzati rendelet alapján megállapítja a rendelet szerinti civil szerveződések esetében az általuk igénybe vett, a működésükhöz szükséges színterek ingyenes használatának a mértékét.
7. A sportról szóló 19/2011. (XII. 10.) önkormányzati rendelet alapján pályázatot ír ki sporttevékenység támogatására.
8. Körmend város nevének használatáról szóló 10/2019. (VIII. 7.) önkormányzati rendelet alapján dönt a településnév használattal kapcsolatos kérelmekről.

**6. Körmend és Kistérsége Önkormányzati Társulásra átruházott hatáskörök:**

1. Megszervezi és működteti a központi háziorvosi ügyeleti feladatellátást.
2. Fenntartja és működteti a Szociális Szolgáltató és Információs Központ elnevezésű intézményt, gyakorolja az alapítói és fenntartói jogokat az intézmény vonatkozásában.
3. A Szociális Szolgáltató és Információs Központon keresztül biztosítja a társulási megállapodásban meghatározott szociális és gyermekjóléti feladatokat, család- és nővédelmi egészségügyi gondozási és ifjúság-egészségügyi gondozási feladatokat.
4. Jóváhagyja a Szociális Szolgáltató és Információs Központ szervezeti és működési szabályzatát, szakmai programját és házirendjét.
5. Az 1993. évi III. törvény 92.§ (3) bekezdése szerinti szolgáltatásszervezési koncepciót felülvizsgálja és aktualizálja.

**7. Körmend és Mikrotérsége Köznevelési Intézményfenntartó Társulásra átruházott hatáskörök:**

Fenntartja és működteti a Batthyányné Coreth Mária Óvoda és Bölcsőde elnevezésű intézményt, gyakorolja az alapítói és fenntartói jogokat az intézmény vonatkozásában.

***1. függelék***

**KÖRMEND VÁROS ÖNKORMÁNYZATA KÉPVISELŐ-TESTÜLETÉNEK TAGJAI**

|  |  |
| --- | --- |
| 1./ | BEBES ISTVÁN |
| 2./ | AUER MIKLÓS |
| 3./ | BELENCSÁK ISTVÁN BÉLA |
| 4./ | CZVITKOVICS GYULA |
| 5./ | GEOSICS LÁSZLÓ |
| 6./ | DR. HADNAGY ÁDÁM |
| 7./ | PETROVICS LÁSZLÓ PÉTER |
| 8./ | DR. SZABÓ BARNA |
| 9./ | SZÉP DÁNIEL |
| 10./ | SZLÁVIK CSABA |
| 11./ | TÓTH GÁBOR |
| 12./ | ZSEBE FERENC |
|  |  |

***2. függelék***

**KÖRMEND VÁROS ÖNKORMÁNYZATA KÉPVISELŐ-TESTÜLETÉNEK BIZOTTSÁGAI**

**PÉNZÜGYI ÉS KÖZBESZERZÉSI BIZOTTSÁG**

1./

2./

3./

4./

5./

6./

7./

**VÁROSFEJLESZTÉSI ÉS VÁROSÜZEMELTETÉSI BIZOTTSÁG**

1./

2./

3./

4./

5./

6./

7./

**SZOCIÁLIS ÉS EGÉSZSÉGÜGYI BIZOTTSÁG**

1./

2./

3./

4./

5./

**KULTURÁLIS, SPORT ÉS IFJÚSÁGI ÜGYEK BIZOTTSÁGA**

1./

2./

3./

4./

5./